b"\n_START_ARTICLE_\nOldefor\xc3\xa6ldre\n_START_PARAGRAPH_\nOldefor\xc3\xa6ldre er en persons bedstefor\xc3\xa6ldres far og mor, der er vedkommendes oldefar (tidl. ogs\xc3\xa5 oldefader) og oldemor (tidl. ogs\xc3\xa5 oldemoder). Ordene kommer af gammeldansk ald\xc3\xa6fath\xc3\xa6r og aldamoth\xc3\xa6r, der formentlig er afledt af middelnedertysk oldevader (gammelfader) og oldem\xc5\x8dder (gammelmor). _NEWLINE_Oldefar og oldemor betegner i dag bedstefor\xc3\xa6ldres far og mor, men blev i middelalderen anvendt som f\xc3\xa6llesbetegnelse for hhv. farfar og morfar (svarende til bedstefar p\xc3\xa5 nudansk) og farmor/mormor (svarende til bedstemor p\xc3\xa5 nudansk). I l\xc3\xb8bet af 1600-tallet blev oldefar og oldemor fortr\xc3\xa6ngt af hhv. farfar/morfar og farmor/mormor og fik deres nuv\xc3\xa6rende betydning 'bedstefars far' og 'bedstefars mor'. I nogle dialekter (fx \xc3\xa6r\xc3\xb8sk) bevarede oldefar og oldemor dog betydningen 'bedstefar' og 'bedstemor' ind i 1900-tallet."